Ó, gyermek, könnyebb lesz majd minden
Ó, gyermek, jobbra fordulnak a dolgok
Ó, gyermek, könnyebb lesz majd minden
Ó, gyermek, jobbra fordulnak a dolgok
CEDAR COVE GIMNÁZIUM
HAJRÁ SEAT PLEASANT!
SAKK
ELSŐ ÉVFOLYAM
MARYLAND ÁLLAMI BAJNOKSÁG
Testvérek vagyunk, testvérek vagyunk
Testvérek vagyunk, oly erősek
Testvérek vagyunk, testvérek vagyunk
Testvérek vagyunk, oly erősek
Testvérek vagyunk, testvérek vagyunk
Testvérek vagyunk, oly erősek
- Ja! - Na mi van?
Testvérek vagyunk, testvérek vagyunk
Kik vagyunk?
Testvérek vagyunk, oly erősek
Kik vagyunk?
HAJRÁ MUSTANGS! NYERJÉTEK MEG!
Üdvözlünk mindenkit Maryland állam kosárlabdadöntőjén,
amit a Seat Pleasant Gimnázium és a Cedar Cove Gimnázium csapatai vívnak.
#AKŐKEMÉNY WANDA DURANT AZ ÁLLAMI DÖNTŐN
Na, halljuk! Ki nyer ma?
Egyforma jó mindkét csapat.
Nem, nem, Ikon, ennyivel nem úszod meg, tesó!
Játszottál a Seat Pleasantben,
és Phil Marksby, akit korábban edzettél,
- most náluk van. - Észre sem vettem.
Látod, hogy a Cedar Cove kezdőjében is vannak játékosaid?
Jace Carson és Nick Mendez. A top 30-ban vannak mindketten.
Két országos ABO-bajnokságot nyertek veled.
Mindent megtanítottál nekik?
- Hát, hogy a vérbe' ne! - Hát persze!
- De az csak a jéghegy csúcsa volt. - Ámen.
Nem tudtok felbosszantani.
Bocsesz!
Hé! Tedd rá!
Fault! Mi van már! Szabálytalan volt!
Vissza, vissza, vissza! Védekezz! Válts! Válts, Jace!
#ÁLLAMIDÖNTŐ
Felnőttek a gyerekek!
Mi a tököm?
Lekerült a pelus.
Ez nagy hiba volt.
- Na jó. - Hej, nem téma!
- Emberkedjünk! - Ez az! Gyerünk!
Támadóhiba!
Ne már, spori! Kamuzik! Hagyjuk már!
- Gyerünk! - Kelj fel, haver!
- Gyűrjük le őket! Gyerünk! - Mozgás, Jace!
FÉLIDŐ
JACE CARSON MÁSODÉVES
29 PONT MECCSENKÉNT
Így kell ezt!
NICK MENDEZ MÁSODÉVES
21 PONT MECCSENKÉNT
3. NEGYED
MUSA RAHAIM MÁSODÉVES
NYOLC PASSZ MECCSENKÉNT
DREW MURPHY MÁSODÉVES
40% SIKERES HÁROMPONTOS KÍSÉRLET
Huhú!
ROYALE HUGHES MÁSODÉVES
3 LABDASZERZÉS MECCSENKÉNT
CAMDEN RYDER JR. "C.J." MÁDSODÉVES
7 PONT MECCSENKÉNT
Tíz, kilenc, nyolc, hét, hat...
- Ne már! Passzoljatok, tesó! Ne már! - ...öt, négy, három, kettő, egy.
Végeredmény: Seat Pleasant, 63. Cedar Cove, 71.
Az állam új bajnoka... a Cedar Cove Mustangs!
#CEDARCOVE AZ ÁLLAMI BAJNOK
Hahó, nagyember!
Szép volt!
Szeretlek!
Szeret... Én is szeretlek.
Ez az, haver! Így kell ezt csinálni! Igen!
Ez igen, fiam! Büszke vagyok rád.
- Megcsináltuk, apa! - Igen, mi... Igen. Te csináltad meg.
Magadnak köszönheted.
Köszönöm!
- Mester. Fantasztikus meccs volt! - Ms. Diane.
- Nagyon jók voltak. - Bajnokok is lettek.
- Adna interjút nekem? - Hogyne!
Király. Álljunk be!
Álljatok be!
KÖVETKEZŐ KÉRDÉS
Szólj, ha mehet!
- Oké, forgunk! Ja. - Mehet?
Dr. Emory Lawsonnal, a Cedar Cove gimi sportigazgatójával beszélgetünk.
Dr. Lawson, mit jelent önnek az állami bajnoki cím?
A Cedar Cove mottója, hogy törekedjünk a tökéletesre.
A csapat a várakozásaimnak megfelelően felnőtt a feladathoz.
Miss Durant!
- Üdv! Hogy s mint? - Üdv! Remekül. Jenna vagyok.
- Örvendek, Jenna. - Jace Carson anyja vagyok.
Komoly tehetség a fia.
Köszönöm! Lassan végzős lesz.
Van valami tanácsa?
Azok közül, akik most szeretik a fiát, akadnak olyanok, akik fúrni fogják.
Ne foglalkozzon vele!
Köszönöm! Tényleg.
- Vette? - Úgy lesz.
Remek. Örvendtem.
Remek év volt, mester!
Yo!
Büszke vagyok rád.
Hé, bajnok vagyok!
Aha. Nem semmi, baszki!
Ugye?
Mindegy, kinél van most a síp, én edzőbá' miatt jutottam idáig.
Büszke vagyok magunkra. Vette?
Vettem. Imádlak!
- Visszamegyek, jó? - Oksa.
Én is szeretlek!
Ez meg mit keres itt?
Eltévedtél?
Keresek valakit.
Szeva, nagyember!
Kösz, hogy eljöttél, tesa!
Mizu, haver?
Hahó! Velem van az arc, oké? Na, gyere!
Na, figyuzz, megmutatom, hogy toljuk a Cedar Cove-ban!
Nem semmi buli.
Candace háza.
Gőzöm sem volt, hogy jobb színész vagy, mint Eddie Murphy, tesa.
Szakadj le a témáról!
A hattyú halála.
Vergődtél ott nekem.
Provokáltalak, te meg ugrottál. Elég sokszor csinálom.
Nem én ugrottam, hanem a bíró.
Azt is lefújta, ha csúnyán néztem rád.
Emlékszem, a Cedar Cove is hívott.
Most velünk nyomhatnád.
Hogy én is Jace Carson keze alá dolgozzak?
Megvolt, haver. Ismerős terep.
Sok játékosmegfigyelő volt a döntőn. Megkerestek?
Hát, a Saint Johns, a Syracuse...
Páran még. Téged?
Wake Forest, UCLA, pár másik.
Lenyomtál mindenkit, tesa.
Gratula!
Hamar elrepülnek ez az év.
Egy dobásom van.
Aztán megyek a draftra.
Haver, még két év, és irány az NBA.
Őrület, nem?
Ó! De dögösek vagyunk!
Tesa, mi van itt?
Mindenki minket figyel.
Nem cseszhetjük el.
HÁROM HÓNAPPAL KÉSŐBB
Minden oké volt a járattal?
KALIFORNIAI EGYETEM
Semmi drámai. Kicsit szűk volt a hely.
LÁTTAM @THEREALJACECARSON-T!
A KAMPUSZON PALMER MÁSODEDZŐVEL
Hát nagyra nőttél. Ezzel jár. Tetszik Kalifornia?
- Aha. Ó, mester, csak nem... Ez meg mi? - Ennyi belefért.
ÜDV JACE CARSON #25!
Anya, a te fiad, nem?
Huszonötös.
A UCLA több országos bajnokságot nyert,
mint bármelyik csapat az egyetemi kosárlabda történetében.
Az NBA-ben tucatnyi UCLA-játékos szerepel most is.
Jrue Holiday, Zach LaVine, Westbrook. Már hallottál róluk.
Igen, uram.
Ismered a lehetőségeidet. Döntened kell.
A kérdés az, hogy jó akarsz-e lenni a következő szinten, vagy nagyszerű.
Nos, mit szólsz?
Bejön. Tetszik az egész.
Viszont messze van otthontól.
Szerinted, anya?
Messze van otthontól.
Óriási lehetőség.
Nagyon büszke vagyok rád.
Egy pillanat! Ne már!
Mondd, hogy nem sírni próbálsz!
Fogd be, fiacskám, és ölelj meg!
Ölelj már meg!
Nagyon büszke vagyok rád.
Boldog szülinapot
- Várjatok! - Várjatok, egy fotót!
Mosoly!
Oké.
Jól vagy, kicsim?
Nem nagyon, apa!
Ó, mi a baj? Fáj a pocid?
Vettem.
Semmi gáz!
Hogy van?
Alszik, mint a bunda.
Helyes. Legközelebb, ha azt mondom neki, hogy csak két szelet pizzát ehet,
akkor nem fogsz akadékoskodni, hogy „de szülinapja van”.
Ha nem kapok „én megmondtam” nézést.
Pedig egész nap arra vártam, hogy végre rád meredhessek...
Oké, hadd szóljon!
Most boldog vagy?
Nagyon.
Erről beszélek. Gyerünk! Ujjbeggyel, ne tenyérrel!
Ügyes! Ez az! Érzitek a ritmust, ugye?
- Bailey mester! - Üdv, mester!
Ne állj le! Ez az!
SWAGGER DMV CSAPAT 15 ÉV ALATTIAK
Uraim! Ha elszórjuk a labdát és magunkra húzzuk az ellent,
azzal magunkkal tolunk ki.
És akkor elevenen falnak fel minket.
Igyatok egy kis vizet, és megint megpróbáljuk, oké?
- Tetszett, ahogy kezelted, mester. - Tutira?
Hogyne!
Az ilyen eladott labdáktól felfordul a gyomrom.
- Neked, Meg? - Menten kidobom a taccsot.
Aha! Végeztetek?
Attól függ. Mutassam a videót?
Én még csak tízszer láttam.
Felesleges. Megvagyok a rohadt videó nélkül is.
- Biztos? Szívesen feltolom TikTokra. - Ne már!
Ígérem, hogy nem...
Kathryn jobban van?
Ja, manapság kis vasgyúrók születnek.
Hihetetlen, hogy már hároméves.
Ja, az asszony meg kezd begolyózni.
Tonya vissza akar menni dolgozni,
de a régi vasboltos melóm nem igazán van ínyére.
Na ja. Szerintem sem neki való.
- Aha. - Jelzem, ha hallok valamit.
Leköteleznél.
Megvagytok nélkülem egy időre?
- Aha. - Ja, nem gáz.
Kösz.
Kezdjük elölről!
Freeman igazgatónő!
Sajnálom, hogy bejelentés nélkül jöttem, Isaac.
- Próbáltam elérni telefonon. - Ó, elnézést!
A kislányom születésnapját ünnepeltük. Elég sűrű hétvégénk volt.
Megértem. Most ráér?
- Persze. Hogyne. - Köszönöm!
Ezzel sok meló lesz!
Phillel minden rendben van?
Washington edzőről van szó.
Még nem publikus, de nyugdíjba megy.
Hűha!
Nem semmi karriert futott be. Hány év is volt? Tizennégy, vagy 15?
Tizenhét.
Az apja után a második legsikeresebb edzőnk volt.
Remélem, méltó búcsúztatása lesz.
Gondoskodom róla.
Még csak kezdő tanár voltam, amikor az apja már edzősködött.
Egyszer megkérdeztem a hitvallásáról.
- Azt mondta, hogy „Szeresd a sportot”... - „De még jobban szeresd a játékosokat!”
Úgy-úgy. Remek ember volt.
Egyetértek.
A maga programja komoly sikereket ért el.
Pár országos bajnoki cím...
Egykori játékosai az NBA ajtaján kopogtatnak...
És maga volt az iskola történetének egyik legjobb irányítója.
Nagyon szívesen vennénk, ha hazatérne és a csapat vezetőedzője lenne.
Erre nem is tudom, mit mondjak.
Mondjuk, igent?
De kap pár napot. Gondolja át!
Biztos nem olyan jövedelmező, mint amit ez a munka fizet.
Viszont folytatódhat egy csodás hagyomány.
Az apja és a maga öröksége.
Azta! Tíz dollár egy smoothie-ért? Mütyür is jár mellé?
Ugye?
Kaptál már ajánlatokat?
- Jace Carson vagy, nem? - De.
Láttam, hogy toltad ifiben, juniban...
Lehettem vagy 15, te meg 12.
De minden meccsedet megnéztük.
Mondogattuk is, hogy: „Törpiből sztár lesz.”
Köszi szépen, haver! Hogy hívnak?
Semaj.
Samson?
- A kentuckyi egyetemi csapatban toltad. - Pár évig.
Európába is átugrottam.
Hajtom a lóvét, míg ki nem találom, mi legyen.
- Vágom. - Hát te?
Van pár ajánlatom.
De még nem döntöttem el, mi legyen.
Vágom.
- Egy szelfi belefér? - Persze.
Pár éve már ki tudom fizetni a házam bérleti díját.
Nemcsak a kemény melónak, hanem a jövőképemnek is köszönhetően.
Akkor fordult jóra minden, amikor rádöbbentem,
hogy nem csupán kozmetikumokat és a bőrt szebbnek láttató készítményeket árulunk.
A mi feladatunk az, hogy olyan termékeket áruljunk,
melyek a klienseink belső szépségét hozzák felszínre.
- Ugye? - Ja.
Nos, sokunk pasija vesz minket készpénznek,
és nem mondják eleget, milyen gyönyörűek vagyunk.
- Minden rendben, uram? - Persze, fiam!
Összefutottam valakivel. Semaj Samson.
A Kentuckyra járt, aztán elment Európába.
Az NBA-be nem kellett. Most meg smoothie-t árul a sarkon.
És a frankót mondom, nemigen vagyok jobb nála.
Szerintem meg igen.
- Azt sem tudod, ki ez a figura. - Nem is kell tudnom.
Lehet, azért nem jött össze, mert nem ilyen jó fej az anyja.
Ezért jár a repeta a lasagnéből.
Hozom én, maradj! Nem tudom, Jackie mit kajál az egyetemen,
de hogy nem ilyen finomat, az tuti.
Reggel, délben, este zabpelyhet.
A marketingügynökömnek van egy ötlete.
Valami ruhagyártó leszerződne velem.
Közölnöd kéne az ügynökeiddel,
hogy örülsz a havi 2000 dollárnak, amit az autogramjaidért fizetnek.
És ha nem tanulsz és játszol egyre jobban, a kutyát sem fogja érdekelni,
hogy milyen göncöt viselsz.
Ne már, anya! Mondtam nekik, hogy meghallgatjuk az ajánlatot.
Annak örülök, hogy az amatőr sportolók végre kereshetnek pénzt.
És azt sem bánom, hogy tudsz félretenni,
de azért melózom két helyen is,
hogy ne kelljen a pénzzel foglalkoznod.
Az idei iszonyú fontos év számodra.
Az ilyesmi megzavarja a fejed.
Anya!
Van olyan gimis kosaras, aki havi 20 000 dollárt keres.
Bízz bennem! Tudom a dolgom.
És kifejezetten jó, hogy van pénzem.
Nem kell filléreskedni.
Rendben.
AZ ÉV EDZŐJE CHARLIE EDWARDS
SEAT PLEASANT GIMNÁZIUM 2007
Vedd át, Ike! Nincs nálad alkalmasabb.
Többet kéne járatni!
Mi a pálya?
Mr. Mendez!
- Jó látni, tesa. - Na, még egy év.
Csináljuk!
Nyújtunk!
Csak nem nyújtani jött, Mr. Mendez?
Többek között a mai óra az, amiért sportigazgatóként ragaszkodtam
a történelemtanításhoz.
A mai tananyag igen közel áll a szívemhez.
Bízom benne, hogy készültek az órára, így át is adom a szót.
Mitől demokrácia a demokrácia?
Mert lehetővé teszi, hogy megvalósíthassuk az álmainkat...
AZ ÚJ TTK-ÉPÜLETNÉL
...hogy szabadon gyakoroljuk vallásunkat, és megválaszthassuk vezetőinket.
Mr. Mendez?
Egyetért Matthew kinyilatkoztatásaival?
Elméletben.
És a gyakorlati megvalósításban?
A rokonaim és a barátaim Puerto Ricóban élnek. Nincs szavazati joguk.
Mivel Puerto Rico nem vesz részt a szövetségi választásokban.
Ellie? Mi a véleménye?
Megbuktunk mint demokrácia?
Szerintem mindig lesznek hiányosságaink, és van hová fejlődnünk,
de ettől még demokráciában élünk.
Azaz...
akkor is demokráciában éltünk, amikor a nők még nem szavazhattak?
Hallhatnánk Mr. Carson véleményét is?
Attól, hogy ráfogjuk, még nem lesz demokrácia.
A nők kiharcolták a szavazati jogot. Ezzel jobbá tették a demokráciát.
De erre pont a demokratikus berendezkedés biztosított lehetőséget.
A feketék szemében az nem demokrácia, ha megfosztanak minket a jogainktól.
És ezzel el is érkeztünk a félév központi témájához.
Vajon a demokrácia egyfajta végcél?
Vagy a demokrácia...
az út maga?
A jegyzőkönyv kedvéért: a szüleim vettek egy nyaralót Puerto Ricóban.
Imádunk ott lenni.
ELÉG BIZTATÓ AZ ELŐSZEZON
Igen! Az én fiam!
Hajrá, Jace! Hajrá, Jace! Gyerünk, Jace!
Te vagy az ász, kicsim!
Ez az, Jace!
Jaj!
Szabálytalan volt!
Spori!
- Jól vagy? - Hátrébb!
- Gáz van, haver? - Segítség!
Lassan, óvatosan! Semmi gáz.
Hé!
Gyertek ide, srácok! Gyerünk!
Kutya baja, oké? Rendbe jön. Egy szerencsétlen fault, ennyi.
Kezünkben a meccs. CJ és Johnny, bementek.
- Gyerünk, gyerünk! - Nyomjátok meg!
Maradj rajta!
Gyerünk, vissza! Védekezz!
3. NEGYED
Szedd össze magad! Mi lesz már?
Tedd tovább! Járasd!
CJ = A FATERJA, CAMDEN RYDER NBA-SZTÁR
CJ, CJ, jobbra!
VÉGEREDMÉNY
Jó meccs volt. Remek győzelem. Tapsoljuk meg magunkat!
Ez az, így kell ezt!
Megmondom őszintén... Rém büszke vagyok mindegyikőtökre.
Nagy utat tettünk meg, észvesztő sebességgel.
Van két főcsoportgyőzelmünk,
és persze egy bajnoki címünk is.
És ezt magatoknak köszönhetitek.
Volna még valami. Izé...
Ezt sajna nem lehet jókor mondani, szóval...
Nem fogok kertelni, megmondom a frankót.
Az Észak-Karolinai Egyetem másodedzői posztot ajánlott.
Nem tudom, mennyire vagytok képben,
de mindig is szerettem volna magasabb szinten edzősködni,
és ez a következő lépés az odavezető úton.
Óriási dolog volt egyengetni az utatokat
és segíteni álmaitok beteljesítésében.
Sajnos most...
ebben a helyzetben a saját álmaimra kell koncentrálnom.
Mikor megy el?
Két hét múlva.
Nem értem. Két hét múlva kezdődik az alapszakasz.
Összeállítottunk egy bizottságot. Már keresik az utódját.
Addig is itt leszek,
hogy az átmenet zökkenőmentesen menjen.
Azt mondta, mindent megtesz, hogy ismét eljussunk a döntőbe.
Igen, Jace valóban így volt. Ezt mondtam.
Nem láthattam előre.
Gratulálok, mester! Gratulálok!
Ez az, mester! Gratula, mester!
Gratulálunk!
Nagyon finom.
- Crystal receptje. - A világhírű vegán brownie.
Újabb lenyűgöző tulajdonságod.
Köszönöm, edző!
Őszintén megmondom, Crystal, hogy elég régóta szemmel tartunk már.
A Marylandi Egyetem kosárlabdacsapatának játéka
a védekezésre, lepattanózásra és kontrára épül.
Te mindhármat magas szinten műveled.
Szerintem remekül illesz a csapatunkba.
Kis korom óta nagy UMD-rajongó vagyok.
Mit szólnál ahhoz, ha a szüleid élőben látnának játszani?
Az nagyon bejönne.
Teljesülne egy álmom.
El bírnám viselni.
Szóval, szeretnénk, ha ellátogatnál az egyetemre,
hogy eldönthesd, illik-e úgy hozzád, mint szerintünk.
Teljes ösztöndíjat ajánlunk.
Köszönöm, edző!
MARYLANDI EGYETEM
KIRÁLYNŐ VAGYOK CSAJHATALOM
ÚJ ÜZENET CÍMZETT: JACE CARSON
SZEVA, BÉNA! TALÁLD KI MI TÖRTÉNT MA!!!!
Csak három évre estem ki a melóból,
erre olyan fizut ajánlanak, mint egy gyakornoknak.
Hát, elég kemény a helyzet.
A Holly Ann Cosmetics cégnél mindig lesz helyed.
Ja, hogy kirúghass?
Ne már!
Mester, hallotta, hogy Nichols aláírt az Észak-Karolinához?
Ja. Sajnálom.
Azt mondják, Európából hozhatnak valakit.
De emlegetik Camden Rydert is.
Mit szól hozzá?
Hát...
...amikor az NBA-ben tolta, elég forrófejű volt. Volt is baja belőle.
Remélem, azóta lehiggadt.
Jace végzős. Túl sok minden múlik ezen ez éven. A remény nem elég.
Ahogy mondja.
Tudnom kell, hogy olyan edzője van, aki vigyáz rá.
Ja, tuti.
Körbekérdezek, hátha van valami újabb infó Camdenről.
És tudd meg az európai edző nevét!
Nem tudsz még valakit, aki gimis kosárlabdacsapatot akar edzeni?
Egyáltalán senkit?
Kinek járt el a szája?
Miről?
Oké, leesett.
Elmondtam Naimnak, Naim Musának, Musa meg neked.
Vagy... anyám gondolatolvasó.
Az van...
Szóval, nem feltétlenül akarok én gimis edző lenni.
De a Seat Pleasantben?
Ott lett belőlem ember. Meg kosaras is.
Ott ismerkedtem meg Tonyával.
Naimmal.
És ott edzett az apám.
Eszem ágában sincs elvitatni, edzőbá'.
De tett egy olyan ígéretet, hogy ha bármikor szükségem lenne...
Nem kellek én már neked.
Hajlandó lennél találkozni a Cedar Cove sportigazgatójával?
Mondj igent! Jössz eggyel.
Hogy én?
Na persze. Mégis, miért?
- Adj egy kis időt, és kitalálom. - Tudod, hogy így lesz.
Egy olyan puccos helynek nem ilyen edző kell.
Azt bízd csak rám!
Vehetem igennek?
Rendben, beszélek a taggal.
Oké?
- Igen. - Jól van.
Dr. Sportigazgató úr, ugye?
Isaac Kennedy Edwards edző, ha nem tévedek.
Hagyjuk a formalitást! Mindenki Ike-nak szólít.
Rendben, Ike, nekem is könnyebb így. Örvendek.
Megérkeztél az úti célodhoz.
Basszus! Elnézést!
Ennyire nehéz idetalálni?
Dehogy, tök egyszerű.
Nem semmi épület.
Régebbi, mint látszik.
Mostanában pofoztuk ki.
Még épül az új természettudományi központ,
és nemsokára a felsősök is új épületet kapnak,
természetesen környezetbarátot. Még a tetőn is van kertünk.
Futja a megemelt tandíjból.
A sportszakosztályok szárnyát is abból finanszíroztuk.
- Jöjjön! - Oké.
Az edzőink általában elitegyetemet végzett szakemberek.
Néhány taktikai kézikönyvüket beköttettük.
KOSÁRLABDA-EREDMÉNYEK
A futballprogramunk adott némi lendületet,
de a kosárlabda...
FÉRFI KOSÁRLABDA 1981-82-ES IDÉNY
...tett minket ismertté.
Az állami bajnokság megnyerését követően Jace Carson
szerepelt hírlevelünk címlapján.
Nagy hangsúlyt fektetünk a diákok tanulmányaira is,
az idény során a legjobb oktatók foglalkoznak velük.
Jace Carsonra szabott tervük van?
Jace Carsonra szabott terv?
Sok mindent kell elérnie viszonylag rövid idő alatt.
Már elnézést,
de a nehéz sorsú gyerekek bajnokságot nyerni jöttek ide,
és megtanulni az értékrendünket.
Ne becsülje alá ennek hatását!
A Cedar Cove-féle értékrend?
Akarj nagy lenni, és légy is az!
Abban azért egyetértünk, hogy a nehéz sorsú gyerekeket
nem kéne trófeákként kezelni.
Bizonyos tekintetben a sikeres emberek mind azok.
Folytassuk az irodámban!
Bakelit?
Purista vagyok.
Megnézhetem őket?
Csak tessék!
Ne már!
Ne mondja, igazgató úr, hogy Chuck Brownt szokott hallgatni!
A go-go zene egyenesen a lélekből szól.
Tegyem fel?
Hát persze.
Addig tartsd meg, amid van Míg meg nem kapod, ami kell
A kisujjad nyújtod, de a karod kell Hogy megkapd, ami kell
Jöhet az átvezetés
Bulizni van kedvem, Bulikázni
Afféle sportpolihisztor volt?
Tenisz, baseball, lacrosse. Még úsztam is.
Nem sok magunkfajtát láthatunk egy úszóversenyen.
Szeretek rácáfolni a tévhitekre.
Bármit elérhetünk, amit csak akarunk.
A győzelem fejben dől el.
Maga győztes alkat, Ike?
Nagyon is.
Csak van bennünk valami közös. Szívjunk egy kis friss levegőt!
Lenyűgöző az önéletrajza, de meg kell kérdezzem,
mi történt az egyetemmel? Nem látom, hogy diplomázott volna.
Hát, mert nem diplomáztam.
Halasztanom kellett a Georgetownon, az ingázás meg egyre kimerítőbb volt.
Hat kredit kellett volna a végéhez.
A Cedar Cove-ban nagy hangsúlyt fektetünk a külsőségekre.
Az edzőinknek példát kell mutatniuk, így az ő tanulmányaik
pont olyan fontosak, mint a játékosaiké.
Puccos egyetemről.
Nem árt.
Ha nem mentem át a rostán, miért hívott be?
Mert a maga edzette kölykök szülei folyamatosan nyomasztanak emailben.
Jenna Carson vehemensen bizonygatta, hogy maga a mi emberünk.
A győzelmi kényszeren kívül
mi mással jár még a pozíció?
A vezetőedzőnknek példaképnek és vezéregyéniségnek kell lennie.
A vulgaritás az öltözőben belefér, a pályán nem.
Ja, és...
mindegy, mennyi játékidőt kap egy-egy játékos,
a csapat szerves részének kell érezniük magukat.
Mindenkinek tisztában kell lennie a saját szerepével.
Ezt a játékosok érdekében teszem, nem a külsőségekért.
Figyelemre méltó az önbizalma.
Nem véletlenül hívnak minket „Feszteleneknek.”
Már itt is van.
- Hogy s mint, Mike? - Jó látni!
Minden rendben.
Alonzo Powers, bemutatom Diane Harrison-Fitzpatricket.
- Örvendek. - Én is.
- Fogaljon helyet! - Köszönöm!
Éppen arról beszélgettünk Mike-kal, hogy milyen sok mindent ért el
a Cedar Cove Gimnázium élén.
Mike az igazgatótanács egyik legmegbízhatóbb tagja.
Akár a sajtótitkárunk is lehetne.
Igaz, ami igaz, remek évet zártunk.
- Igen. - Megdupláztuk az adományainkat.
Lenyűgöző.
Minek köszönhető ez a drámai emelkedés?
A csapatmunkának.
Az igazgatótanács elnökeként Mike-kal
és remek önkéntesekkel dolgozhatok együtt.
A tavaly szerzett állami bajnoki cím sem ártott.
Nem, cseppet sem.
Azon tűnődtem, hogy vajon mit szólnának egy újabb adományhoz.
Egészen pontosan mire gondol?
Nos, Mike biztos említette,
hogy a Gladiatornál dolgozom.
Igen, említette.
Cégünk hitvallása, hogy az ifjúsági sportolók fejlesztése
kiemelt fontosságú.
Ezért látnánk el sportfelszereléssel a Cedar Cove Mustangs csapatát.
A mezei futókat, a vízilabdázókat, a baseball- és amerikaifutball-csapatot...
És a kosarasokat.
Különösen a kosarasokat.
Egy csapat miatt látná el felszereléssel az összes szakosztályt?
Ó, nem, nem. Dehogyis.
Egy játékos miatt.
Jace Carson miatt.
Ő ennyire különleges.
Én szponzoráltam a kölyökcsapatát.
Zsinórban két bajnoki címet nyert velük.
Ha az állami bajnokság ennyi adományt hozott...
Vajon mennyit hozhat az országos bajnoki cím?
Ezen még nem gondolkodtam.
- Lehet, nem ártana. - Hát...
Hogy megy az edzőkeresés?
Szia, Diane!
Remélem, nem rosszkor.
Egyáltalán nem.
Hogy állunk az új kosáredzővel?
Van két ígéretes jelölt...
Camden Ryder, ex-NBA-profi, és Neil Wicks,
a New York-i Fieldston Academy edzője.
Mindketten értik, mit képvisel a Cedar Cove.
Köszönöm, Emory,
de van még egy jelölt, akit szeretnék alaposabban megvizsgálni.
- Halló? - Ike, itt dr. Emory Lawson.
Hú, tesó, ha valami eltűnt az irodából...
eskü, nem én voltam.
Azért hívom, hogy felajánljam a kosárlabdacsapat vezetőedzői pozícióját.
Ez most komoly?
Hivatalosan „kinevezett vezetőedző”.
Az meg mi?
Formalitás.
Előnyös ajánlatunk van, amiben lakhatás és óvodai ellátás is szerepel.
Hát, bevallom őszintén, hogy eléggé meglepett az ajánlat.
Van egy feltétel.
Felveszi a hiányzó tárgyait, és a szabadidejében lediplomázik.
Hát, ha elfogadom az ajánlatot... akkor ezt bevállalom.
De én állítom össze a stábomat.
- Ha Seymour edzőt megtartja. - Ő meg ki?
Hetvenkét éves, régi bútordarab. Már 35. éve a stáb tagja.
Semmi szükségem sincs rá.
Ártalmatlan. És nem alku tárgya.
Nézze, köszönöm a váratlan ajánlatot.
Alaposan meggondolom.
Miért itt taliztunk, edzőbá'?
Szentimentális vagyok.
Öregszik? Elpuhult? Mindkettő?
Nem tehetek róla, de egyre ügyesebb és dögösebb vagyok.
Hogy vagy?
Egyszerre pörgök és parázok.
Amikor még itt játszottunk, volt egy mondás a falamon.
„NBA. Nem betojni, apukám!”
Erre emlékeztetem magam.
De nem mindig nyugtat meg.
Nem is kell neki, Király.
Azt hiszed, én nem parázok rá dolgokra?
Még egy ilyen jóképű fazon is?
Lehet...
Lehet, azt kéne mondogatnod,
hogy „Nem betojni attól, hogy betojsz, apukám!”
„Nem betojni attól, hogy betojsz, apukám!”
„NBAHBA.”
Anyám rá van feszülve a marketinglóvékra.
Amivel edzőbá’-nak nem kellett foglalkoznia annak idején.
Nem. Csak azzal, mit eszünk másnap.
Hallod, beszéltem a Cedar Cove sportigazgatójával.
És? Hogy ment?
Elment egynek.
A Seat Pleasant gimibe befelé menet hívott.
És felajánlotta a posztot.
Ó, értem már a szentimentalizmust. Így könnyebb lepattintani.
Na, ezt a szót hamarosan elfelejtheted.
- Melyiket? - A „könnyűt”.
Mert velem nem lesz könnyű dolgod.
Ezt hogy értsem?
Elvállaltam a melót.
Nem úgy volt, hogy a Seat Pleasantbe megy? Miért vált, edzőbá'?
Azt mondtam valamelyik este, hogy nincs már rám szükséged.
Meglehet.
De tévedhetek is.
Viszont nekem szükségem van arra, hogy átsegítsem Jace Carsont a célvonalon.
Benne vagy?
Senki sem sejti, mi vár rájuk, mi?
Gőzük sincs.
A CEDAR COVE ELŐSZEZONBELI MECCSE
2. NEGYED
Gyerünk, gyerünk, gyerünk!
Ne! Ne! Túl messzire mentek!
Megölitek!
Gyerünk, gyerünk, gyerünk!
A feliratot fordította: Varga Attila